ཕུལ་དུ་བྱུང་བའི་རང་རིགས་གཞོན་ནུ་རྩོམ་རིག་མཁས་ཅན་དང༌།བོད་རིག་པའི་ཞིབ་འཇུག་མཁས་ཅན་བློ་མཐུན་དོན་གྲུབ་རྒྱལ་ནི་ཆེ་གསལ་རྣོ་མྱུར་གྱི་རྣམ་དཔྱོད་ཕུན་སུམ་ཚོགས་པོ་ཡོད་པར་མ་ཟད།རིག་གནས་ལོ་རྒྱུས་ཀྱི་གནད་དོན་ཆེ་ཆུང་གང་ལ་ཡང་ལུང་ཙམ་འཛིན་པའི་ཟེར་སྒྲོས་ཀྱི་རྗེས་སུ་མ་འབྲངས་པར་ཕྲ་ཞིབ་རིགས་པའི་ལམ་ནས་རང་སྟོབས་ཀྱིས་ཞིབ་འཇུག་བྱས་པའི་མཇུག་སྡོམ་ཚད་འཛིན་འཕེར་བ་ཞིག་མ་བྱུང་བར་དུ་རང་དགར་མི་འཇོག་པའི་སྙིང་སྟོབས་བརྟན་ཡོད་པ་ཞིག་ཡིན་སྟབས།རྩོམ་རིག་སྒྱུ་རྩལ་དང།ཞིབ་འཇུག་གི་ཆེད་ཐད་ལ་དམིགས་བསལ་ལྟ་བུ་དང་ཁྱད་ཆོས་ལྡན་པའི་གྲུབ་འབྲས་གཟེངས་སུ་ཐོན་པ་ཐོབ་ཡོད།ཞེས་བོད་ཀྱི་མཁས་དབང་བོད་ལྗོངས་སློབ་གྲྭ་ཆེན་མོའི་སློབ་དཔོན་ཆེན་མོ་དུང་དཀར་བློ་བཟང་འཕྲིན་ལས་མཆོག་གིས་སྐུ་ཞབས་དོན་གྲུབ་རྒྱལ་ལགས་ནི་རྩོམ་རིག་མཁས་ཅན་དང༌།བོད་རིག་པའི་ཞིབ་འཇུག་མཁས་ཅན་ཞིག་ལ་ངོས་འཛིན་བྱས་ཡོད་པ་དང༌།མཁས་དབང་དུང་དཀར་བློ་བཟང་འཕྲིན་ལས་མཆོག་གིས་མུ་མཐུད་དུ་བརྩམས་སྒྲུང་ཕྱོགས་བསྒྲིགས་ཀྱི་གླེང་གཞིའི་ནང་བཀོད་དོན།